Poštovane gospođe i gospodo zastupnici predlažem da sada pristupimo izboru predsjednika, potpredsjednika i članova Mandatno-imunitetnog povjerenstva. Naime, članak 5. Poslovnika Hrvatskog sabora utvrđuje da prijedlog za izbor predsjednika, potpredsjednika i članova Mandatno-imunitetnog povjerenstva ima pravo podnijeti jedna trećina izabranih zastupnika. Člankom 117. Poslovnika Hrvatskog sabora utvrđeno je da povjerenstvo osim predsjednika i potpredsjednika ima i 7 članova. Sukladno već postignutom međustranačkom dogovoru podnesen je sljedeći prijedlog: za predsjednicu povjerenstva je predložena zastupnica gospođa Margareta Mađerić, za potpredsjednicu predložena je gospođa zastupnica Gordana Sobol, a za članove povjerenstva predloženi su zastupnici Dražen Bošnjaković, Dario Hrebak, Juro Martinović, Miroslav Šimić, Saša Đujić, Alen Prelec i Nada Turina-Đurić. Želi li tko sudjelovati u raspravi u svezi s ovim prijedlogom? Ne vidim da se itko javlja. Hvala lijepo. Ako nema onda dajem na glasovanje prijedlog za izbor predsjednika, potpredsjednika i članova Mandatno imunitetnog povjerenstva. Molim da glasujete. Glasovanje je završeno. Evo od ukupno 149 zastupnika 147 je glasovalo za ovaj prijedlog a dvoje je suzdržano, nitko nije bio protiv prema tome utvrđujem da je većinom glasova prijedlog prihvaćen. Proglašavam da su u Mandatno imunitetsku povjerenstvo Hrvatskog sabora izabrani za predsjednicu povjerenstva Margareta Mađerić, za potpredsjednicu Gordana Sobol, za članove povjerenstva zastupnici Dražen Bošnjaković, Dario Hreba, Juro Martinović, Miroslav Šimić, Saša Đujić, Alen Prelec, Nada Turina Đurić. Čestitam predsjednici i potpredsjednici i članovima Mandatno imunitetnog povjerenstva na izboru i pozivam ih da odmah održe sjednicu i pripreme izvješće sukladno članku 6. Poslovnika Hrvatskog sabora. Sjednica povjerenstva održat će se u dvorani Josipa Jelačića. Do izrade izvješća Mandatno imunitetnog povjerenstva određujem stanku u trajanju od 30 minuta. Zahvaljujem svim uzvanicima na nazočnosti na konstituirajućoj sjednici Hrvatskog sabora i pozivam ih da u tom razdoblju nam se pridruže na domjenku u prigodi konstituiranja Sabora. Hvala vam lijepo svima. [[Pljesak]] STANKA U 12,50 SATI. [[NASTAVAK NAKON STANKE U 13,20 SATI]] Ja bih zamolio sve saborske zastupnice i zastupnike koji nisu u dvorani da uđu u dvoranu a onda bih odmah zamolio i predsjednicu Mandatno-imunitetnog povjerenstva gospođu Margaretu Mađerić da uzme riječ. Izvolite.
Hvala lijepo gospodine predsjedniče, čestitam na izboru, uvažene i poštovane zastupnice i zastupnici. Na svojoj prvoj sjednici Mandatno-imunitetno povjerenstvo održanoj 28. prosinca 2015. godine temeljem članka 6. Poslovnika Hrvatskoga sabora podnosi ovo izvješće. Mandatno-imunitetno povjerenstvo Hrvatskoga sabora razmotrilo je objavljene konačne službene rezultate izbora za zastupnice i zastupnike u Hrvatski sabora Državnog izbornog povjerenstva Republike Hrvatske od 23. studenog 2015. godine. Nakon što je Hrvatski sabor donio Odluku o svom raspuštanju koja je stupila na snagu 28. rujna 2015. godine predsjednica Republike Hrvatske gospođa Kolinda Grabar-Kitarović donijela je Odluku o raspisivanju izbora za zastupnice i zastupnike u Hrvatski sabor koji su provedeni 7., 8. i 15. studenog 2015. godine. Državno izborno povjerenstvo Republike Hrvatske podnijelo je predsjednici Republike Hrvatske gospođi Kolindi Grabar-Kitarović izvješće o provedenim izborima za zastupnice i zastupnike u Hrvatski sabor koje je protekom rokova za podnošenje žalbi postalo i konačno. Povjerenstvo je utvrdilo da je u Hrvatski sabor temeljem odredbi Zakona o izboru zastupnica i zastupnika u Hrvatski sabor i Rješenjem Ustavnog suda Republike Hrvatske izabran 151 zastupnik i zastupnica. I to, 140 zastupnica i zastupnika izabrano je sa lista u 10 izbornih jedinica, odredbi članka 38. Zakona o izborima zastupnika u Hrvatski sabor, 3 zastupnika izabrano je sa lista u posebnoj izbornoj jedinici temeljem odredbi članka 44. Zakona o izborima zastupnika u Hrvatski sabor, 8 zastupnica i zastupnika nacionalnih manjina izabrano je sa lista u posebnoj izbornoj jedinici temeljem odredbi članaka 16. i 17. Zakona o izborima zastupnika u Hrvatski sabor. Povjerenstvo je utvrdilo da su zastupnici 7. saziva Hrvatskoga sabora nakon Odluke o raspuštanju Sabora u skladu sa odredbom članka 11. Poslovnika Hrvatskoga sabora nastavili obnašati zastupnički mandat te da im danom konstituiranja novog saziva prestaje zastupnički mandat. Istoga dana prestaje zastupnicima prethodnog saziva Sabora članstvo u tijelima i organizacijama izvan Sabora na kojem ih je imenovao Sabor iz redova zastupnika ako je imenovanje uvjetovano obnašanjem dužnosti zastupnika a toga dana prestaje i članstvo u radnim tijelima Sabora imenovanim članovima. Slijedom iznijetog Povjerenstvo je temeljem članka 6. i 10. Poslovnika Hrvatskoga sabora donijelo sljedeći Zaključak: Danom konstituiranja Hrvatskoga sabora prestaje mandat zastupnicima prethodnog saziva Sabora a u 8. saziv Hrvatskoga sabora izabrani su sljedeći zastupnici. Čitati ću ih abecednim redom. Ljubica Ambrušec, Ingrid Antičević Marinović, Ivan Anušić, Vedran Babić, Branko Bačić, Milan Bandić, Dražen Barišić, Milorad Batinić, Arsen Bauk, Davor Bernardić, Goran Beus Richembergh, Josip Bilaver, Vladimir Bilek, Dražen Bošnjaković, Milijan Brkić, Marija Budimir, Miro Bulj, Oleg Butković, Stevo Culej, Radimir Čačić, Tomislav Čuljak, Pero Čorić, Pero Čosić, Tulio Demetlika, Miodrag Demo, Željko Dilber, Slaven Dobrović, Goran Dodik, Igor Dragovan, Josip Đakić, Željko Fiolić, Božo Galić, Željko Glasnović, Sabina Glasovac, Branimir Glavaš, Peđa Grbin, Branko Grčić, Mario Habek, Siniša Hajdaš-Dončić, Domagoj Hajduković, Darko Horvat, Mile Horvat, Dario Hrebag, Silvano Hrelja, Branko Hrg, Ladislav Ilčić, Marija Ilić, Tihomir Jakovina, Gordan Jandroković, Damir Jelić, Ivo Jelušić, Željko Jovanović, Šandor Juhas, Veljko Kajtazi, Božidar Kalmeta, Tomislav Karamarko, Josip Katalinić, Ivan Kirin, Ivan Klarin, Anton Kliman, Joško Klisović, Mario Klobučić, Ana Komparić Devčić, Tomislav Končevski, Darinko Kosor, Ante Kotromanović, Miro Kovač, Ivan Kovačić, Damir Krstičević, Boris Lalovac, Ermina Lekaj Prljaskaj, Josip Leko, Ivan Lovrinović, Franjo Lucić, Božo Ljubić, Margareta Mađarić, Dino Manestar, Gordan Maras, Goran Marić, Juro Martinović, Danijel Marušić, Damir Mateljan, Predrag Matić, Jasna Matulić, Jasen Mesić, Andrija Mikulić, Zoran Milanović, Boris Miletić, Darko Milinović, Domagoj Ivan Milošević, Orsat Miljenić, Ivica Mišić, Davorin Mlakar, Anka Mrak Taritaš, Mirando Mrsić, Milanka Opačić, Rajko Ostojić, Ranko Ostojić, Tomislav Panenić, Darko Parić, Goran Pauk, Jaroslav Pecnik, Irena Petrijevčanin Vuksanović, Stipe Petrina, Božo Petrov, Robert Podolnjak, Matija Posavec, Drago Prgomet, Marija Puh, Milorad Pupovac, Vesna Pusić, Sanja Putica, Ivan Radić, Furio Radin, Mirko Rašković, Željko Reiner, Josipa Rimac, Zdravko Ronko, Gordana Rusak, Ante Sanader, Tomislav Saucha, Ivan Sinčić, Gordana Sobol, Darko Sobota, Giovanni Sponza, Nenad Stazić, Ines Strenja Linić, Anđelko Stričak, Miroslav Šimić, Ivan Šipić, Vladimir Šišljagić, Petar Škorić, Milivoj Špika, Predrag Štromar, Ivan Šuker, Ivan Tepeš, Nansi Tireli, Tomislav Tolušić, Damir Tomić, Miroslav Tuđman, Nada Turina-Đurić, Žarko Tušek, Siniša Varga, Zoran Vasić, Tanja Vrbat-Grgić, Ivan Vrdoljak, Dragica Zgrebec, Mihael Zmailović, Tomislav Žagar, Zlatko Ževrnja i Ivo Žinić. Sukladno članku 9. Zakona o izborima zastupnika u Hrvatski sabor zbog nespojivosti zastupničke dužnosti sa istodobnim obnašanjem dužnosti navedenih u citiranom članku Povjerenstvo je utvrdilo da su se stekli uvjeti za početak mirovanja zastupničkog mandata sljedećim zastupnicima: Vladimir Šišljagić, Vesna Pusić, Anka Mrak-Taritaš, Predrag Štromar, Matija Posavec, Ivan Vrdoljak, Danijel Marušić, Zlatko Ževrnja, Goran Pauk, Ivo Žinić, Tomislav Tolušić, Božo Galić, Darko Sobota, Zoran Milanović, Orsat Miljenić, Siniša Varga, Joško Klisović, Gordan Maras, Siniša Hajdaš-Dončić, Tihomir Jakovina, Predrag Matić, Boris Lalovac, Mirando Mrsić, Milanka Opačić, Mihael Zmajlović, Tomislav Saucha, Dino Manestar, Ranko Ostojić, Ante Kotromanović, Branko Grčić, Arsen Bauk i Milan Bandić. U skladu s člankom 42. o izborima zastupnika u Hrvatski sabor izabranim zastupnicima koji su stavili mandat u mirovanje određeni su zamjenici: Josip Salapić umjesto Vladimira Šišljagića, Igor Kolman umjesto Vesne Pusić, Melita Samoborec umjesto Anke Mrak-Taritaš, Božica Makar umjesto Predraga Štromara, Šefanija Damjanović umjesto Matije Posavca, Marijana Živko umjesto Ivana Vrdoljaka, Ljubica Maksimčuk umjesto Danijela Marušića, Blaženko Boban umjesto Zlatka Ževrnje, Sandra Jakelić umjesto Gorana Pauka, Antun Vidaković umjesto Ive Žinića, Igor Fazekaš umjesto Tomislava Tolušića, Davor Miličević umjesto Bože Galića, Damir Felak umjesto Darka Sobote, Melita Mulić umjesto Zorana Milanovića, Alen Prelec umjesto Orsata Miljenića, Snježana Bužinec umjesto Siniše Varge, Karolina Leaković umjesto Joška Klisovića, Vesna Jakas umjesto Gordana Marasa, Dunja Špoljar umjesto Siniše Hajdaša-Dončića, Damir Rimac umjesto Tihomira Jakovine, Biljana Gača umjesto Predraga Matića, Kristina Ikić Baniček umjesto Borisa Lalovca, Svjetlana Lazić umjesto Miranda Mrsića, Saša Đujić umjesto Milanke Opačić, Kristijan Rajšel umjesto Mihaela Zmajlovića, Nenad Livun umjesto Tomislava Sauche, Sandra Krpan umjesto Dina Manestra, Franko Vidović umjesto Ranka Ostojića, Davor Penić umjesto Ante Kotromanovića, Nikša Peronja umjesto Branka Grčića, Tonči Bilić umjesto Arsena Bauka i Sandra Perković umjesto Milana Bandića. Sukladno naprijed navedenom Mandatno-imunitetno povjerenstvo temeljem članka 9. i 11. Zakona o izborima zastupnika u Hrvatski sabor predlaže donošenje odluke. 28. prosinca 2015. godine počinju mirovanja zastupničkog mandata izabranim zastupnicima i tim danom zastupničku dužnost počinju obnašati zamjenici zastupnika i to: Josip Salapić, Igor Kolman, Melita Samoborec, Božica Makar, Štefanija Damjanović, Marijana Živko, Ljubica Maksimčuk, Blaženko Boban, Sandra Jakelić, Antun Vidaković, Igor Fazekaš, Davor Miličević, Damir Felek, Melita Mulić, Alen Prelec, Snježana Bužinec, Karolina Leaković, Vesna Jakas, Dunja Špoljar, Damir Rimac, Biljana Gača, Kristina Ikić Baniček, Svjetlana Lazić, Saša Đujić, Kristijan Rajšel, Nenad Livun, Sandra Krpan, Franko Vidović, Davor Penić, Nikša Peronja, Tonči Bilić i Sandra Perković. Predlažem zastupnicama i zastupnicima da prihvate ovo Izvješće Mandatno-imunitetnog povjerenstva. Hvala lijepa na pažnji.
Hvala lijepa predsjednici povjerenstva. Otvaram raspravu o ovom izvješću. Ne vidim da se itko javlja. Zaključujem raspravu. Dajem na glasovanje dakle sljedeći zaključak: "Prihvaća se Izvješće Mandatno-imunitetnog povjerenstva o provedenim izborima za Hrvatski sabor i imenima izabranih zastupnika, imenima zastupnika koji obnašaju dužnost nespojivu sa zastupničkom dužnošću pa im zastupnički mandat miruje te o zamjenicima zastupnika koji umjesto njih počinju obnašati zastupničku dužnost." Molim glasujte. Glasovanje je završeno. Evo ga od ukupno 151 150 je za i 1 suzdržan. Prema tome većinom glasova prihvaćen je ovaj zaključak. Sada bismo prešli na zadnju točku, a to je davanje prisege zastupnika, ne najmanje važnu točku nego dapače. Nakon izvješća Mandatno-imunitetnog povjerenstva o provedenim izborima sukladno članku 7. Poslovnika Hrvatskog sabora pozivam vas da pristupimo davanju prisege. U članku 7. Poslovnika utvrđeno je da predsjedatelj pročita tekst prisege a nakon toga poimenično proziva zastupnike. Zastupnik kada je prozvan ustaje i izgovara riječi prisežem. Tekst prisege glasi: "Prisežem svojom čašću da ću dužnost zastupnika u Hrvatskom saboru obnašati savjesno i odgovorno i da ću se u svom radu držati Ustava i zakona i poštovati pravni poredak te da ću se zauzimati za svekoliki napredak Republike Hrvatske." Sada ćemo prijeći na prozivanje zastupnika po abecednom redu. Gospođa Ljubica Ambrušec-prisežem, gospođa Antičević-Marinović Ingrid-prisežem, Ivan Anušić-prisežem, Vedran Babić-prisežem, Branko Bačić-prisežem, Dražen Barišić-prisežem, Milorad Batinić-prisežem, Davor Bernardić-prisežem, Goran Beus Richembergh-prisežem, Josip Bilaver-prisežem, Vladimir Bilek-prisežem, Tonči Bilić-prisežem, Blaženko Boban-prisežem, Dražen Bošnjaković-prisežem, Milijan Brkić-prisežem, Marija Budimir-prisežem, Miro Bulj-prisežem, Oleg Butković-prisežem, Snježana Bužinec-prisežem, Stevo Culej-prisežem, Radimir Čačić-prisežem, Tomislav Čuljak-prisežem, Pero Ćorić-prisežem, Pero Ćosić-prisežem, Štefanija Damjanović-prisežem, Tulio Demetlika-prisežem, Miodrag Demo-prisežem, Željko Dilber-prisežem, Slaven Dobrović-prisežem, Goran Dodig-prisežem, Igor Dragovan-prisežem, Josip Đakić-prisežem, Saša Đujić-prisežem, Igor Fazekaš-prisežem, Damir Felak-prisežem, Željko Fiolić-prisežem, Biljana Gaća-prisežem, Željko Glasnović-prisežem, Sabina Glasovac-prisežem, Branimir Glavaš-prisežem, Peđa Grbin-prisežem, Mario Habek-prisežem, Domagoj Hajduković-prisežem, Darko Horvat-prisežem, Mile Horvat-prisežem, Dario Hrebak-prisežem, Silvano Hrelja-prisežem, Branko Hrg-prisežem, Kristina Ikić Baniček-prisežem, Ladislav Ilčić-prisežem, Marija Ilić-prisežem, Vesna Jakas-prisežem, Sandra Jakelić-prisežem, Gordan Jandroković-prisežem, Damir Jelić-prisežem, Ivo Jelušić-prisežem, Željko Jovanović-prisežem, Šandor Juhas-prisežem, Veljko Kajtazi-prisežem, Božidar Kalmeta-prisežem, Tomislav Karamarko-prisežem, Josip Katalinić-prisežem, Ivan Kirin-prisežem, Ivan Klarin-prisežem, Anton Kliman-prisežem, Mario Klobučić-prisežem, Igor Kolman-prisežem, Ana Komparić Devčić-prisežem, Tomislav Končevski-prisežem, Darinko Kosor-prisežem, Miro Kovač-prisežem, Ivan Kovačić-prisežem, Sandra Krpan-prisežem, Damir Krstičević-prisežem Svjetlana Lazić-prisežem, Karolina Leaković-prisežem, Ermina Lekaj Prljaskaj-prisežem, Josip Leko-prisežem, Nenad Livun-prisežem, Ivan Lovrinović-prisežem, Franjo Lucić- prisežem, Božo Ljubić-prisežem, Margareta Mađerić-prisežem, Božica Makar-prisežem, Ljubica Maksimčuk-prisežem, Goran Marić-prisežem, Juro Martinović-prisežem, Damir Mateljan-prisežem, Jasna Matulić-prisežem, Jasen Mesić-prisežem, Andrija Mikulić-prisežem, Boris Miletić-prisežem, Davor Miličević-prisežem, Darko Milinović-prisežem, Ivan Domagoj Milošević-prisežem, Ivica Mišić-prisežem, Davorin Mlakar-prisežem, Melita Mulić-prisežem, Rajko Ostojić-prisežem, Tomislav Panenić-prisežem, Darko Parić-prisežem, Jaroslav Pecnik-prisežem, Davor Penić-prisežem, Sandra Perković-prisežem, Nikša Peronja-prisežem, Irena Petrijevčanin Vuksanović-prisežem, Stipe Petrina-prisežem, Božo Petrov-prisežem, Robert Podolnjak-prisežem, Alen Prelec-prisežem, Drago Prgomet-prisežem, Marija Puh-prisežem, Milorad Pupovac-prisežem, Sanja Putica-prisežem, Ivan Radić-prisežem, Furio Radin-prisežem, Kristijan Rajšel-prisežem, Mirko Rašković-prisežem, Željko Reiner-prisežem, Damir Rimac-prisežem, Josipa Rimac-prisežem, Zdravko Ronko-prisežem, Gordana Rusak-prisežem, Josip Salapić-prisežem, Melita Samoborec-prisežem, Ante Sanader-prisežem, Ivan Sinčić-prisežem, Gordana Sobol-prisežem, Giovanni Sponza-prisežem, Nenad Stazić-prisežem, Ines Strenja-Linić-prisežem, Anđelko Stričak-prisežem, Miroslav Šimić-prisežem, Ivan Šipić-prisežem, Petar Škorić-prisežem, Milivoj Špika-prisežem, Dunja Špoljar-prisežem, Ivan Šuker- prisežem, Ivan Tepeš-prisežem, Nansi Tireli-prisežem, Damir Tomić-prisežem, Miroslav Tuđman-prisežem, Nada Turina-Đurić-prisežem, Žarko Tušek-prisežem, Zoran Vasić- prisežem, Antun Vidaković-prisežem, Franko Vidović-prisežem, Tanja Vrbat Grgić-prisežem, Dragica Zgrebec-prisežem, Tomislav Žagar-prisežem i Marijana Živko-prisežem. Evo hvala lijepa svima. Čestitam svim zastupnicama i zastupnicima na položenoj prisezi i želim im uspjeh u obavljanju ove časne i odgovorne zastupniče dužnosti. [[Pljesak]] Ja vam svima još jedanput čestitam Božić, Novu godinu, ugodne blagdane, da se odmorite do prvog zasjedanja slijedećeg Sabora koje će najvjerojatnije biti kao što Ustav određuje iza 15. siječnja. I time zaključujem prvu sjednicu Hrvatskog sabora. Hvala vam lijepo. SJEDNICA ZAKLJUČENA U 13,44 SATI.